***VLADA REPUBLIKE HRVATSKE***

***URED ZA PROTOKOL***

***GODIŠNJI PLAN RADA***

***ZA 2019. GODINU***

***Zagreb, prosinac 2018. godine***

***SADRŽAJ***

*1. Djelokrug i ustrojstvo Ureda za protokol…………………………………………….................. 3*

*2. Uvodno o Godišnjem planu rada Ureda za protokol…………………………………………… 5*

*2.1 Godišnji plan programa u Vladi Republike Hrvatske…………………………………………. 5*

*2.2 Godišnji plan programa u Zagrebu ……………………………………………........................ 5*

*2.3 Godišnji plan programa izvan Zagreba (u RH)………………………………………………... 6*

*2.4 Godišnji plan posjeta stranih dužnosnika………………………………………………………. 6*

*2.5 Godišnji plan programa predsjednika Vlade izvan Republike Hrvatske…………………… 7*

*3. Vremenski rokovi za provedbu Godišnjeg plana………………………………………………… 7*

*4. Završne napomene ……………………………………………………………………………………. 7*

***1. Djelokrug i ustrojstvo Ureda za protokol***

*Ured za protokol stručna je služba Vlade Republike Hrvatske, osnovana na temelju članka 27. stavka 3. Zakona o Vladi Republike Hrvatske (»Narodne novine«, broj 150/2011) i članka 63. stavka 2. Zakona o sustavu državne uprave (»Narodne novine«, broj 150/2011). Istim zakonom uređeno je da Uredom upravlja ravnatelj, kojeg imenuje Vlada, na prijedlog predsjednika Vlade, po prethodno provedenom javnom natječaju.*

*Ured obavlja ceremonijalne, stručne, organizacijske i tehničke poslove protokola za potrebe Vlade, predsjednika Vlade i potpredsjednike Vlade. Priprema i provodi aktivnosti vezano za službene posjete i putovanja predsjednika Vlade i potpredsjednike Vlade. Priprema i provodi aktivnosti vezano za službene i radne posjete stranih dužnosnika predsjedniku Vlade i potpredsjednicima Vlade. Sudjeluje u pripremi i provođenju svečanosti, obljetnica i svih drugih protokolarnih događanja od značaja za Republiku Hrvatsku u kojoj sudjeluje predsjednik Vlade, potpredsjednici Vlade i članovi Vlade bilo u Vladi, Zagrebu ili na drugim lokacijama u Republici Hrvatskoj. Sudjeluje u pripremi i provođenju programa predsjednika Vlade izvan Republike Hrvatske, te cjelokupnoj pripremi i provođenju programa službenih i radnih posjeta predsjednika vlada drugih država Republici Hrvatskoj. Predlaže i skrbi o poklonima za strane i domaće susrete predsjednika Vlade i potpredsjednike Vlade. Vodi evidenciju o uručenim poklonima. Vodi evidenciju o izvršenim programima.*

*Djelokrug Ureda određen je:*

* *Uredbom o Uredu za protokol ("Narodne novine" broj 52/2012)*

*Shematski prikaz organizacijske strukture Ureda za protokol prikazan je na slici 1.*



***2. Uvodno o Godišnjem planu rada Ureda za protokol***

*Godišnji plan Ureda za protokol za 2019. godinu (dalje u tekstu: Godišnji plan) obuhvaća aktivnosti koje se odnose na ceremonijalne, stručne, organizacijske i tehničke poslove protokola za potrebe Vlade, predsjednika Vlade i potpredsjednike Vlade. Ured za protokol sudjeluje u pripremi i provođenju programa predsjednika Vlade izvan Republike Hrvatske, te cjelokupnoj pripremi i provođenju programa službenih i radnih posjeta predsjednika vlada drugih država Republici Hrvatskoj. Sukladno evidenciji* *o izvršenim programima/realiziranim događajima, Godišnji plan može se podijeliti na sljedeće kategorije:*

* *Godišnji plan domaćih programa u zgradi Vlade*
* *Godišnji plan programa u Zagrebu*
* *Godišnji plan programa izvan Zagreba (u RH)*
* *Godišnji plan posjeta stranih dužnosnika*
* *Godišnji plan programa predsjednika Vlade izvan Republike Hrvatske*

***2.1 Godišnji plan domaćih programa u zgradi Vlade***

***Ured za protokol sudjeluje u pripremi i organizaciji sljedećih redovitih sastanaka na kojima sudjeluje predsjednik Vlade tijekom 2019. godine:***

* *Upravljački odbor za izradu Nacionalne razvojne strategije RH do 2030. g.*
* *Vijeće za demografsku revitalizaciju RH*
* *Sjednica Nacionalnog vijeća za uvođenje eura kao službene valute u Republici Hrvatskoj*

*Uz te redovite sastanke/sjednice, Ured za protokol sudjeluje u pripremi i organizaciji posjeta predsjedniku Vlade od strane predstavnika političkog, znanstvenog, pravosudnog, kulturnog, gospodarskog i športskog života Republike Hrvatske.*

***2.2. Godišnji plan programa u Zagrebu***

*Uvidom u evidencije programa predsjednika Vlade u Zagrebu programi u Gradu Zagrebu dijele se na:*

* *konferencije*
* *polaganja vijenaca na Gradskom groblju Mirogoj*
* *prijemi u Uredu predsjednice, Hrvatskom saboru i drugim institucijama i vjerskim zajednicama*
* *otvorenje izložbi u Umjetničkim galerijama / muzejima*
* *sudjelovanje u pozivnom centru humanitarnih akcija*
* *sudjelovanje na obilježavanju obljetnica raznih institucija, udruga, društava*
* *sudjelovanje u raznim događanjima političkog, znanstvenog, pravosudnog, kulturnog, gospodarskog i športskog života u Gradu Zagrebu*

***2.3 Godišnji plan programa izvan Zagreba (u RH)***

*Uvidom u evidencije programa predsjednika Vlade izvan Zagreba, u Republici Hrvatskoj, programi dijele se na:*

* *posjeti županijama, gradovima i općinama*
* *održavanje sjednica Vlade RH u gradovima Republike Hrvatske*
* *održavanje sastanaka Vlade Republike Hrvatske sa županima,*

*predstavnicima Udruge gradova i Udruge općina i Odbora za lokalnu i područnu (regionalnu) samoupravu u Hrvatskom saboru*

* *održavanje sjednica Savjeta za Slavoniju Baranju i Srijem*
* *sudjelovanje na svečanim sjednicama županija, gradova i općina*
* *sudjelovanje na sastancima Vlade RH sa županima i Udrugom gradova i općina*
* *sudjelovanje na raznim komemoracijama i obilježavanjima raznih obljetnica (Plitvice, Jasenovac, Okučani, Borovo Selo, Knin, Vukovar, Škabrnja…)*
* *sudjelovanje na raznim kulturnim i športskim manifestacijama (Otvorenje Dubrovačkih ljetnih igara, Sinjska alka, Maraton lađa, Trka na prstenac, Svjetska i Europska prvenstva u raznim športovima koja se organiziraju u RH, Hanžekovićev memorijal, utakmice nogometne reprezentacije…)*

***2.4 Godišnji plan posjeta stranih dužnosnika***

*Uvidom u evidencije programa posjeta stranih dužnosnika programi se dijele na:*

* *posjete predsjednika države*
* *posjete predsjednika parlamenata*
* *posjete predsjednika vlada\**
* *posjete ministara u vladama*
* *posjete predstavnika međunarodnih organizacija (Europska komisija, Europski parlament, Vijeće Europe, NATO, UN, Svjetska banka, MMF, EIB…)*
* *posjete veleposlanika zemalja akreditiranih u RH*
* *\*Ured za protokol sudjeluje u cjelokupnoj pripremi i provođenju programa službenih i radnih posjeta predsjednika vlada drugih država Republici Hrvatskoj. To podrazumijeva koordinaciju s protokolom predsjednika vlade države gosta od najave posjeta, zatim koordinaciju s Upravom za posebne poslove sigurnosti MUP-a, protokolima drugih institucija u RH s kojima je predviđen susret, organizacija smještaja izaslanstva, organizacija službenih ručkova/večera, službenih primanja i slično.*

***2.5 Godišnji plan programa predsjednika Vlade izvan Republike Hrvatske***

*Ured za protokol sudjeluje u pripremi i provođenju programa predsjednika Vlade izvan Republike Hrvatske. Uvidom u evidencije programi predsjednika Vlade izvan Republike Hrvatske se dijele na:*

* *službene / radne posjete drugim državama*
* *sudjelovanje na sastancima Europskog vijeća*
* *sudjelovanje na neformalnim sastancima na vrhu zemalja članica EU*
* *sudjelovanje na raznim konferencijama / summitima (godišnji sastanak Svjetskog gospodarskog foruma, zasjedanje Opće skupštine UN-a, Munich Security Conference)*
* *sudjelovanje na sastancima na vrhu Berlinskog procesa*
* *sudjelovanje na sastancima na vrhu Istočnog partnerstva*
* *sudjelovanje na sastancima šefova Vlada zemalja središnje i istočne Europe i Narodne Republike Kine*
* *sudjelovanje na sastanku na vrhu šefova država i vlada Europske unije i Arapske lige*

***3. Vremenski rokovi za provedbu Godišnjeg plana***

|  |  |  |
| --- | --- | --- |
| *REDNI BROJ* | *OPIS AKTIVNOSTI* | *VREMENSKO RAZDOBLJE* |
| *2.1* | *Godišnji plan domaćih programa u zgradi Vlade* | *siječanj - prosinac* |
| *2.2* | *Godišnji plan programa u Zagrebu* | *siječanj - prosinac* |
| *2.3* | *Godišnji plan programa izvan Zagreba (u RH)* | *siječanj - prosinac* |
| *2.4* | *Godišnji plan posjeta stranih dužnosnika* | *siječanj - prosinac* |
| *2.5* | *Godišnji plan programa predsjednika Vlade izvan Republike Hrvatske* | *siječanj - prosinac* |

***4.*** ***Završne napomene***

*Ured za protokol u 2019. godini obavljat će i izvanredne poslove prema uputi predsjednika i potpredsjednika Vlade Republike Hrvatske.*